钦定古今图书集成/方舆汇编/职方典/第1509卷 > 永昌府城池考 通志
## 钦定古今图书集成/方舆汇编/职方典/第1509卷 > 永昌府城池考 通志

本府。〈保山县附郭。〉

永昌府城池　，唐皮罗阁创。元至元间，都元帅段阿庆重筑。明洪武十五年，指挥王真重修，寻为思可所废。十八年，指挥李观复甃以砖石，又于太保山绝𪩘为子城。二十八年，指挥胡渊辟《广西山罗》、太保山于城内东南北三隅，高二丈二尺，西省三之一，周十三里有奇。设八门：东曰昇阳，南曰镇南。西南曰龙泉，曰安定，西曰永镇，西北曰仁寿，北曰通华，东北曰拱北。“镇南拱北门外复为子城，辟二小门。嘉靖中，副使韩廷伟筑西城，增高五尺，沙壅久湮。指挥曹宗岱重凿而深之。万历二十八年，知府华存礼修筑无池。”按《府志》：“明嘉靖三十八年，副使韩廷伟檄同知戴希灏、指挥赵明臣、千户张轩，增筑西城，视旧高五尺许，楼高三丈有奇，周循为角楼四、炮楼一、钟鼓楼各一，城铺六十有四，今俱废。东南北之壕各深五尺，广二尺有奇。南壕即易罗池之。”流也。各门之外，俱跨以桥，久而沙壅，指挥曹宗岱重凿而深之。万历二十八年，知府华存礼又重濬修之，西即山壑为池焉。

皇清定鼎以来，数经兵燹，城郭颓圮，楼橹尽毁。康熙

三十九年，总兵周化凤、知府罗纶、知县程奕捐俸分修，即其旧址重建各楼，焕然一新。

外州县

永平县城池　，明洪武十九年建。指挥雷嵩立木为栅，跨银龙江之上。二十八年，指挥时瑀砌以砖，高二丈，周三里三分，壕广二丈，深五尺。先是，江流贯城南，有水洞，每值水涸，窃盗乘以出入。万历中，知府华存礼濬东西壕为河，改水分流城外，会于城南，砌塞水洞为墙，无池。按《府志》：“凡四门，东曰春阳，南曰德化，上有” 楼，高六丈。西曰“镇西” ，北曰“武安。” 南北水关二座，各有桥亭。周遭城壕，广二丈，深五尺。

腾越州城池　，旧无城。明正统十年，兵部侍郎杨宁征麓川，驻此，始筑腾冲司土城。十五“年，兵部侍郎侯琎重修，甃以砖石，高二丈五尺，周八里三分。嘉靖中，兵宪郭春震始凿壕，广二丈，深一丈，其西北磔石以通山泉。”

皇清康熙五年，知州王律重修。按《府志》，凡四门：东曰

霑化南曰靖边，西曰永安，北曰“溥润。” 其上各有楼、角楼四，城铺四十。隆庆三年，增筑月城，高一丈六尺，广三十二丈，并东西二圈门。